**গৌতমী তাডিমাল** হলেন একজন ভারতীয় চলচ্চিত্র অভিনেত্রী, যিনি প্রধানত তামিল ভাষার চলচ্চিত্রে কাজ করে থাকেন। তামিল ভাষা ছাড়াও তিনি তেলুগু, মালয়ালম, হিন্দি এবং কন্নড় ভাষার চলচ্চিত্রেও অভিনয় করেছেন। তিনি একাধারে একজন টেলিভিশন অভিনেত্রী, টেলিভিশন উপস্থাপক, লাইফ অ্যাগেইন ফাউন্ডেশনের প্রতিষ্ঠাতা এবং পোশাক নকশাকার।

চলচ্চিত্র
---------

ইঞ্জিনিয়ারিং বিভাগে পড়াশোনা করার জন্য গৌতমী বিশাখাপত্তনমের জিআইটিএএম বিশ্ববিদ্যালয়ে ভর্তি হয়েছিলেন। তিনি তার চাচাতো ভাইয়ের প্রযোজনায় তেলুগু ছবি *দায়াময়ুডু-*তে অভিনয়ের মাধ্যমে অভিনয় জগতে পদার্পণ করেছেন।

রজনীকান্ত ও প্রভু অভিনীত তামিল চলচ্চিত্র *গুরু শিষ্য*-এ অভিনয় করার মাধ্যমে তামিল চলচ্চিত্র জগতে প্রবেশ করেছিলেন। তিনি ১৯৮৭ থেকে ১৯৯৮ পর্যন্ত তামিল চলচ্চিত্র সর্বাধিক সক্রিয় অভিনেত্রী ছিলেন। তাঁর সময়ের অন্যান্য জনপ্রিয় নায়িকারা হলেন কুশবু, রেবতী, অমলা আক্কিনেনি এবং ভানুপ্রিয়ার। তার ক্যারিয়ারে তিনি *অপূর্ব সাগধারারগল*, *রাজা চিন্না রোজা*, *থেভর মাগান*, *পনাক্করণ*, *গুরু শিষ্য*, *উরু ভিট্টু উরু বন্থু*, *ধর্ম ডুরাই, ধ্রুবম*, *রিক্সা মামা* এবং মণি রত্নমের *ইরুভার* (১৯৯৭)-এর মতো চলচ্চিত্রে অভিনয় করেছেন; এই সকলে চলচ্চিত্রে তিনি মোহনলাল, প্রকাশ রাজ, রেবতী, ঐশ্বর্যা রাই, তাবু এবং নাসারের মতো অভিনয়শিল্পীদের সাথে অভিনয় করেছেন।

তিনি তামিল টেলিভিশন ধারাবাহিক*ইন্দিরা*-এ কেন্দ্রীয় চরিত্রে অভিনয় করেছেন। তিনি এস. শঙ্করের জেন্টলম্যান (১৯৯৩-এর চলচ্চিত্র)-এ "চিক্কু বুক্কু রাইলু" নামক গানে একজন বিশেষ অভিনেত্রী হিসেবে উপস্থিত হয়েছিলেন। তিনি সান টিভিতে প্রচারিত *আনবদন* নামে একটি টক শো-এর উপস্থাপনা করেছিলেন, যা স্টার বিজয়ে প্রচারিত *কফি উইথ আনু* নামক অনুষ্ঠানের সাথে প্রতিযোগিতা করার জন্য চালু করা হয়েছিল। তিনি কালাইগনর টিভিতে প্রচারিত টেলিভিশন ধারাবাহিক *অবিরামী*-এ অভিনয় করেছেন। তিনি তার সঙ্গী কামাল হাসান অভিনীত চলচ্চিত্রের পোশাক নকশাকার হিসাবে ২০০০-এর দশকের শেষের দিকে চলচ্চিত্র জগতে ফিরে আসেন। তিনি *দশবথারামের* জন্য সেরা পোশাক নকশাকার হিসেবে বিজয় পুরস্কার অর্জন করেছিলেন। ষোল বছর পর, তিনি *পাপানসাম* নামক তামিল চলচ্চিত্রে অভিনয় করে তামিল চলচ্চিত্র জগতে ফিরে আসেন, যেখানে তিনি তাঁর সঙ্গী কমল হাসানের সাথে জুটি বেঁধেছিলেন।

ব্যক্তি জীবন
------------

তিনি ৩৫ বছর বয়সে স্তন ক্যান্সারে আক্রান্ত হয়েছিলেন এবং সেখান থেকে পুনরুদ্ধার হয়েছেন। তিনি ২০০৫ সাল থেকে ২০১৮ সাল পর্যন্ত অভিনেতা কামাল হাসানের সাথে বৈবাহিক সম্পর্কে ছিলেন। তিনি পরবর্তীকালে ২০টিরও বেশি চলচ্চিত্রে অভিনয় করেছিলেন। তিনি ২০১৮ সালে তিনি এবং কামাল হাসান আলাদা হয়ে যান। ২০১৯ সালে তিনি ৫১ বছর বয়সে অভিনেতা সন্দীপ ভাটিয়ার সাথে বিবাহ বন্ধনে আবদ্ধ হয়েছেন।

তথ্যসূত্র
---------

1. 1 2 3 4  Rediff On The NeT, Movies: An interview with Gauthami. Rediff.com (1999-06-12). Retrieved on 2012-07-11.
2. ↑  "A banquet of ideas at TEDx Chennai" (ইংরেজি ভাষায়)। The Hindu। ১ অক্টোবর ২০১২। সংগ্রহের তারিখ ১৫ আগস্ট ২০১৬।
3. 1 2  "The Hindu : Friday Review Chennai / Interview : Determined to make a mark, again"। *hindu.com*। ১৫ অক্টোবর ২০০৭। ১৫ অক্টোবর ২০০৭ তারিখে মূল থেকে আর্কাইভ করা।
4. ↑  Gauthami enters small screen – Times Of India  আর্কাইভইজে আর্কাইভকৃত ২০১৩-০১-০৩ তারিখে. Articles.timesofindia.indiatimes.com (2009-11-25). Retrieved on 2012-07-11.
5. ↑  Univercell 3rd Vijay Awards – Winners List – Tamil Movie News. IndiaGlitz (2009-06-15). Retrieved on 2012-07-11.
6. ↑  "Give timely support to good films, Kamal tells media" (ইংরেজি ভাষায়)। The Hindu। ৯ জুলাই ২০১৫। সংগ্রহের তারিখ ১৫ আগস্ট ২০১৬।
7. ↑  Gauthami: 'Don't feel scared of breast cancer' | startrack – Movies. ChennaiOnline (2012-03-09). Retrieved on 2012-07-11.
8. ↑  Don't let mediocrity be the standard:Kamal  ওয়েব্যাক মেশিনে আর্কাইভকৃত ২০১৩-০৭-০৪ তারিখে *The Times of India*
9. ↑  It's the genes at play[*স্থায়ীভাবে অকার্যকর সংযোগ*] *India Today*

বহিঃসংযোগ
---------

* ইন্টারনেট মুভি ডেটাবেজে গৌতমী (ইংরেজি)